Pantelerija

Pantelerija (, siciliečių kalba: Pantiḍḍirìa) – vulkaninė sala Viduržemio jūroje, Sicilijos sąsiauryje. Nutolusi per 85 km nuo Sicilijos ir 70 km nuo Afrikos krantų. Priklauso Italijai, sudaro atskirą komuną Trapanio provincijoje.

Sala yra 14 km ilgio ir 9 km pločio. Plotas – 83 km². Populiacija – 7335 (2022)"Resident population by age, sex and marital status on 1st January 2022". demo.istat.it.. Aukščiausias taškas – 836 m.

Saloje yra karštųjų šaltinių ir fumarolių. Paskutinis išsiveržimas saloje vyko prieš 3 000 metų. 1891 m. vyko išsiveržimas po vandeniu, ~5 km į šiaurės vakarus nuo salos.

 Istorija 
Sala apgyvendinta nuo neolito, ir iš to laiko išlikę akmeniniai statiniai bei kapavietės, vadinamos seseHistory of Pantelleria Ispand. Greičiausiai senieji gyventojai buvo iberai arba ligūrai. Apie VII a. pr. m. e. salą apgyvendino pūnai, kurie ją vadino YRNM (𐤉𐤓𐤍𐤌), ir ji priklausė Kartaginos imperijai. Tai buvo svarbus taškas Viduržemio jūros prekyboje. Pūnų tvirtovė buvo 2 km. į pietus nuo dabartinės Pantelerijos gyvenvietėsHuss, Werner (1985), Geschichte der Karthager, Munich: C.H. Beck, ISBN 9783406306549..

Senovės graikai vadino salą Kosyra (), o romėnai Kossura. Romėnai užėmė salą 255 m. pr. m. e. Jie naudojo ją kaip tremties vietą Romos diduomenei ir imperatorių giminaičiamsHead, Barclay; et al. (1911), "Islands Between Africa and Sicily", Historia Numorum (2nd ed.), Oxford: Clarendon Press, pp. 882–3..

VIII a. salą užvaldė Arabų kalifatas. Arabai žinojo ją kaip Bint al-Riyah (), kas reiškia "Vėjų dukra'. Arabų valdymo laikais saloje įsitvirtino sikulų-arabų dialektas (arabų kalbos tarmė), taip pat naudotas Maltoje ir Sicilijoje. Ši kalba dominavo iki XVIII a. pabaigos (kuomet ją išstūmė Siciliečių kalba).

Per istoriją Pantelerija ne kartą keitė šeimininkus. 1123 m. ją užkariavo Rožeras Sicilietis, dėl ko ilgainiui valdžią čia perėmė Sicilijos karalystė, su kuria vėliau atiteko Italijai. 1311 m. salą trumpam užvaldė Aragono karalystė, 1553 m. Osmanų imperija, ją bandė užkariauti Britų imperija. 

 Vynuogių auginimas 

Pantelerija garsėja savo vynuogėmis Moscato di Pantelleria ir Passito di Pantelleria "Moscato di Pantelleria (DOC)". Italian Trade Commission (ITC). 11 October 2011. Jos yra auginamos specifiniu metodu vite ad arberello (), kuris geriausiai pritaikytas prie vietos sąlygų. Jis padeda išvengti sausros saloje, kuri neturi upių, ir stiprių vėjų atnešamų iš Afrikos žemyno.

Auginant šiuo metodu vynuogynai yra specialiai ruošiami ir tręšiami. Specialaus genėjimo dėka vynmedžiai auginami krūmo forma (), paliekamos 6 šakelės, kurios išdėstomos radialiniu būdu. Vynuogės skinamos rankomis nuo liepos pabaigos. Tuo metu vyksta bendruomeninės vynuogių šventės.

Dėl savo svarbos, ilgalaikio tradicijos perdavimo ir tvarios žemdirbystės metodų vite ad arberello 2014 m. buvo pripažintas nematerialiuoju pasaulio pavelduTraditional agricultural practice of cultivating the ‘vite ad alberello’ (head-trained bush vines) of the community of Pantelleria.
Susijusios pasaulio paveldo tradicijos
 Argano auginimas (2014, );
 Datulinės palmės auginimas (2019-22, 14 valstybių);
 Chavlani kavos auginimas (2022, );
 Tradicinis alyvmedžių auginimas (2023, );
 Damasko (Taifo) rožių auginimas (2023,  /2024, );
 Mihraso alyvuogių auginimas (2025, );
 Kviečių auginimas (2025, ).

 Išnašos 



Kategorija:Italijos salos
Kategorija:Nematerialusis pasaulio paveldo sąrašas